შაჰმალი ჰაჯიევი

შაჰმალი მირსაგულუ ოღლუ ჰაჯიევი (; დ. 12 აპრილი, 1930, აღდამის რაიონი – გ. 6 ნოემბერი, 1992) — აზერბაიჯანელი მომღერალი.

 ბიოგრაფია 
შაჰმალი ჰაჯიევი დაიბადა 1930 წლის 12 აპრილს, აღდამის სოფელ გიასლიში. მამამისი, მირსაგულუ ფატალიევი, წარმოშობით დერალაიაზის რაიონიდან იყო და დევნის გამო ყარაბაღისკენ გაემართა. საბოლოოდ, ოჯახი დასახლდა აღდამის სოფელ გიასლიში, სადაც მამის მეტსახელად „ქურთი“ დარჩა. დევნის თავიდან ასაცილებლად დედამ შვილს გვარი შეუცვალა და „ჰაჯიევი“ უწოდა. მიუხედავად ამისა, იგი ხალხში ცნობილი იყო, როგორც შაჰმალი ქურდოღლუ, მამის სახელის მიხედვით.

შაჰმალი ჰაჯიევმა განათლება მიიღო აღდამის პედაგოგიურ ინსტიტუტში (დღევანდელი შუშას პედაგოგიური კოლეჯი), აშხაბადის უნივერსიტეტის იურიდიულ ფაკულტეტზე, ასეეფ ზეინალის მუსიკალურ კოლეჯში და ბაქოს სახელმწიფო უნივერსიტეტის ფილოლოგიის ფაკულტეტზე. მუღამს სწავლობდა ასეფ ზეინალის მუსიკალურ კოლეჯში, სეიდ შუშინსკის ხელმძღვანელობით. იგი ითვლებოდა ისეთი გამოჩენილი მომღერლების მიმდევრად, როგორებიც იყვნენ ისლამ აბდულაევი, ხან შუშინსკი და სეიდ შუშინსკი.

საბჭოთა ხელისუფლებამ შაჰმალი ჰაჯიევს სპეციალობით მუშაობის უფლება არ მისცა. ერთხანს ის ერთ-ერთი რაიონული სკოლის მასწავლებლად მუშაობდა. მოგვიანებით, კომპოზიტორმა ფიქრატ ამიროვმა, რომელიც აღდამში მომღერლის საძებნელად ჩავიდა, შაჰმალი ბაქოში მიიწვია, რათა მას „ლეილი და მაჯნუნის“ სპექტაკლში მიეღო მონაწილეობა. ამის შემდეგ შაჰმალი ჰაჯიევი რეგულარულად მართავდა კონცერტებს ფილარმონიაში.

1978 წელს ის დააკავეს და შვიდი წელი გაატარა შუშას ციხეში. იგი ანსამბლ „შურის“ ერთ-ერთი დამაარსებელი იყო..

შაჰმალი ჰაჯიევი ორჯერ იყო დაქორწინებული და მას ჰყავს ექვსი შვილი: ვაგიფი, აფეტი, ჯეიჰუნი, სეიჰუნი, თარჰუნი და შაჰმელი.

შაჰმალი ჰაჯიევი ტრაგიკულად დაიღუპა 1992 წელს აგდამში, როდესაც „გრადის“ ჭურვი მის ეზოში ჩავარდა. იმ დროს იგი თავის 8 წლის ვაჟთან, შაჰმალისთან ერთად ბროწეულს ჭამდა.

სქოლიო